Tantárgyi tematika és félévi követelményrendszer

**MMA1206L Stílusok és műnemek**

**(Dr. Antal Attila)**

**Féléves tematika:**

1. konzultáció

A féléves tematika ismertetése. A művészi és a köznapi kommunikáció jellemzői. A műnemek elhatárolásának szempontjai.

A lírai műnem jellemzése; a líra a jelenkorig. (Részletesebben: a lírai beszédmódok a modern és a posztmodern korban.) Parnasszizmus, szimbolizmus, impresszionizmus, szecesszió, újnépiesség, újklasszicizmus.

A magyar líra az 1950-es, 1960-as években. A nyelvi fordulat és következményei líránkban.

A következő lírai alkotások közös elemzése: Ady: Bujdosó kuruc rigmusa; Dsida Jenő: Légyott; Kányádi Sándor: Krónikás ének (Illyés Gyulának – odaátra; Szőcs Géza: Csingacsguk látogatása…; Nagy Gáspár: Öröknyár: elmúltam 9 éves.

1. konzultáció

Az epikáról (általános jellemzők). Epikus műfajok, műfajcsoportok. Narratológiai kitekintés. A novella története a reneszánsz korától máig.

A novellista Krúdy. A hídon című írás értelmezése.

Bodor Ádám novellái I. A Behavazott lábnyomok című írás értelmezése.

Bodor Ádám novellái II. Egy rossz kinézésű ember. (Közös értelmezés.)

A drámai műnem jellemzői; a dráma a jelenkorig. Bécsy Tamás: A drámaelemzésről.

1. konzultáció

Az Antigoné utóélete Áprily Lajos és Ratkó József életművében.

Egy hányatott sorsú dráma. Herczeg Ferenc: Bizánc. A mű közös értelmezése.

Az erdélyi magyar dráma. Sütő András, a drámaíró.

 Zárthelyi dolgozat írása

**A foglalkozásokon történő részvétel:**

* A gyakorlati foglalkozásokon a részvétel kötelező. A félévi hiányzás megengedhető mértéke részidős képzésben a tantárgy konzultációs óraszámának egyharmada. Ennek túllépése esetén a félév nem értékelhető (TVSz 8.§ 1.).

**Félévi követelmény: gyakorlati jegy**

**Az értékelés módja, ütemezése:** A hallgatók házi dolgozatot adnak be november 15-ig. Címe: *Az igazságkereső ember tragédiája. Sütő András: Egy lócsiszár virágvasárnapja.* A gyakorlati jegy megszerzésének másik feltétele: sikeres zárthelyi dolgozat írása az utolsó konzultáción.

**A félévközi ellenőrzések követelményei:**

A sikeres zárthelyi dolgozat megírásához a konzultáción elhangzottak s a következő tanulmányok ismerete szükséges:

A magyar líra az ezredfordulón. In: Görömbei András: Nagy Gáspár. Kalligram Könyvkiadó, Pozsony, 2004. 7-19.

Huszonöt nagyon fontos novella. Lord Könyvkiadó, 1997.( Vasy Géza elemzése A hídon című Krúdy-novelláról.)

Arató László: A Biblia mint kód – Bodor Ádám: Egy rossz kinézésű ember. In: Irodalomtanítás II. Szerk. Sipos Lajos. Pauz Kiadó, 1994. 505-514.

**Az érdemjegy kialakításának módja:**

Az érdemjegy meghatározására vonatkozó értékelési rend a következő. A gyakorlati jegy kiszámítása a félév során szerzett részjegyek átlaga alapján történik egyszerű kerekítéssel. (5 tizedre végződő átlag esetén a jegyek súlyozása az oktató mérlegelése alapján történik.) Ha a félévi részjegyek közül bármelyik elégtelen, azaz nem javította a hallgató, akkor a gyakorlati jegy is elégtelen. Az elégtelen részjegyek javítására a félév során egyszer van lehetőség. A részjegyek javításának módját és idejét az oktató határozza meg, a hallgatóval egyeztetve. Gyakorlati jeggyel (félévközi jeggyel) záruló számonkérés esetén tantárgyfelvételenként kétszer kísérelhető meg az eredményes teljesítés.